Document ID: 32003R2230

Κανονισμός (ΕΚ) αριθ. 2230/2003 της Επιτροπής
της 23ης Δεκεμβρίου 2003
σχετικά με τη θέσπιση υποδιαιρέσεων αυξόντων αριθμών για ορισμένες δασμολογικές ποσοστώσεις όσον αφορά προϊόντα αβγών καταγωγής Εσθονίας, Πολωνίας, Τσεχικής Δημοκρατίας και Σλοβακικής Δημοκρατίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 2003/463/ΕΚ του Συμβουλίου, της 18ης Μαρτίου 2003, για τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις(1), και ιδίως το άρθρο 3 παράγραφος 2,
την απόφαση 2003/263/ΕΚ του Συμβουλίου, της 27ης Μαρτίου 2003, για τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις(2), και ιδίως το άρθρο 3 παράγραφος 2,
την απόφαση 2003/298/ΕΚ του Συμβουλίου, της 14ης Απριλίου 2003, για τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις(3), και ιδίως το άρθρο 3 παράγραφος 2,
την απόφαση 2003/299/ΕΚ του Συμβουλίου, της 14ης Απριλίου 2003, για τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις(4), και ιδίως το άρθρο 3 παράγραφος 2,
Εκτιμώντας τα ακόλουθα:
(1) Στις αποφάσεις 2003/263/EΚ, 2003/298/EΚ, 2003/299/EΚ και 2003/463/EΚ προβλέπεται η άμεση διαχείριση μετά την είσοδο στο έδαφος της Κοινότητας των ποσοστώσεων για ορισμένα προϊόντα του τομέα των αβγών που κατάγονται από την Πολωνία, την Τσεχική Δημοκρατία και τη Σλοβακική Δημοκρατία και την Εσθονία αντίστοιχα, και τα οποία εισάγονται με μειωμένους δασμούς.
(2) Προκειμένου να διευκολυνθεί η διαχείριση των εν λόγω δασμολογικών ποσοστώσεων και να παρασχεθούν βέλτιστες συνθήκες για την ηλεκτρονική επεξεργασία των δεδομένων, πρέπει να θεσπιστούν υποδιαιρέσεις αυξόντων αριθμών για τις δασμολογικές ποσοστώσεις που καλύπτουν διάφορα προϊόντα αβγών και για τις οποίες ισχύουν διαφορετικοί συντελεστές μετατροπής.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αβγών και κρέατος πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αύξοντες αριθμοί που αναφέρονται στο παράρτημα υποδιαιρούνται όπως εμφαίνεται στο εν λόγω παράρτημα.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1 Ιανουαρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Δεκεμβρίου 2003.

Labels: 3
17
18